Ελευθερία Μπενοβία

Η Ελευθερία Μπενοβία είναι Ελληνίδα ηθοποιός της τηλεόρασης, του θεάτρου και του κινηματογράφου.

Βιογραφικό 
Η Ελευθερία Μπενοβία είχε ανέκαθεν καλλιτεχνικό προσανατολισμό, έχοντας ασχοληθεί με τη μουσική, τη ζωγραφική, τον χορό και την ηθοποιία. Έτσι, αποφοίτησε από τη Δραματική Σχολή του Εθνικού Θεάτρου κι εργάστηκε αρχικά ως βοηθός σκηνοθέτη, που τη βοήθησε να αποκτήσει εμπειρία στη σκηνή. 

Αργότερα, ξεκίνησε την καριέρα της ως ηθοποιός στο θέατρο. Από το 2004, έχει παίξει σε αρκετές θεατρικές παραστάσεις και έχει συνεργαστεί με πολλούς καταξιωμένους ηθοποιούς, όπως τους: Πέτρο Φιλιππίδη, Σταμάτη Φασουλή και Νίκο Μουτσινά.

Εμφανίστηκε για πρώτη φορά στην τηλεόραση το 2008 στο επεισόδιο ''Μαθήματα φωτογραφίας'' της σειράς ''Safe Sex TV Stories'' του Mega και στο επεισόδιο ''Ο σώζων εαυτόν σωθήτω'' της σειράς ''Σε είδα'' στον Alpha. Έπειτα έπαιξε στην οικογενειακή σειρά ''Παιδική χαρά''. Το 2010 συμμετείχε στην κωμική σειρά ''Κούκλες''. Έγινε ευρύτερα γνωστή στη μαύρη κωμωδία ''Κάτω Παρτάλι'' το 2015. Την ίδια χρονιά, συμπρωταγωνίστησε με τη Χρύσα Ρώπα, τον Κώστα Ευριπιώτη και τον Γιάννη Τσιμιτσέλη στο remake της κωμικής ταινίας ''Ο Κλέαρχος, η Μαρίνα και ο κοντός''.

Φιλμογραφία

Τηλεόραση

Κινηματογράφος

Θεατρογραφία

Παραπομπές 

Ελληνίδες ηθοποιοί τηλεόρασης
Ελληνίδες ηθοποιοί θεάτρου
Ελληνίδες ηθοποιοί κινηματογράφου